**ELŐTERJESZTÉS KÍSÉRŐ LAP**

**E-szám: 7/2018.**

Tárgy: Döntés a műfüves sportpálya működtetéséről és használatáról

**Előterjesztő neve:** Kiszelné Mohos Katalin polgármester

**Előadó neve**: dr. Visnyay Noémi osztályvezető

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2018. január 17.**

**jegyző**

***Az előterjesztés kiküldhető – nem küldhető ki.***

**Nagykovácsi, 2018. január 17.**

**polgármester**

**Tisztelt Képviselő-testület!**

Nagykovácsi Nagyközség Önkormányzata (a továbbiakban: Önkormányzat) valamint a Magyar Labdarúgó Szövetség (a továbbiakban: MLSZ) között 2017. július 6. napján együttműködési megállapodás (a továbbiakban: Együttműködési megállapodás) jött létre az Önkormányzat kizárólagos tulajdonában álló 4561/7 hrsz. alatti ingatlan (a továbbiakban: Ingatlan) 1200 m2 nagyságú területrészén megépítendő 20x40 méter területnagyságú műfüves sportpálya építése tárgyában.

Az együttműködés célja az Önkormányzatnak a sportról szóló 2004. évi I. törvény 55. § (1) bekezdésében, valamint a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13.§ (1) bekezdés 15. pontjában, meghatározott közfeladatai teljesítésének elősegítése az MLSZ által kidolgozott sportfejlesztési program megvalósításával.

# A futballpálya – Önkormányzat részére történő – műszaki átadása 2017.12.11. napján megtörtént.

Erre tekintettel a Nagykovácsi Nagyközség Önkormányzat vagyonáról, és vagyongazdálkodásának szabályairól szóló 35/2012. (XI. 26.) önkormányzati rendelet 4.§ (2) bekezdése értelmében a Képviselő-testületre - mint tulajdonosra - hárul az a feladat, hogy meghatározza az ezzel kapcsolatos vagyongazdálkodás szabályait.

Az Együttműködési megállapodás értelmében a futballpályát az MLSZ és az Önkormányzat az üzembe helyezéstől számított 15 év határozott ideig sportcélú tevékenység folytatására szabadon – egymással egyeztetve –, használják és hasznosítják, Önkormányzat azonban kötelezettséget vállal arra, hogy azt iskolai és diák-, főiskolai-, egyetemi sportesemények (elsősorban labdarúgás ), szabadidősport események (elsősorban futball), más közösségi célú – különösen kulturális, turisztikai – események lebonyolítása céljából naponta a Futballpálya üzemidejének legalább 40%-ában és évente legalább 20 nap ingyenesen használja vagy kedvezményes áron hasznosítja.

Az Önkormányzat vállalta továbbá, hogy a részére történő birtokba adást követően a futballpályákat szabályszerűen működteti, karbantartja, üzemelteti, elvégzi a szükséges állagmegóvási munkálatokat, gondoskodik a spotlétesítmények őrzéséről, védelméről.

A nemzeti vagyonról szóló 2011. évi CXCVI. törvény (a továbbiakban: Nvtv.) Nvtv.3. § (1) bekezdés 4. pontja értelmében „***hasznosítás:*** *a tulajdonosi joggyakorló vagy a nemzeti vagyon használója által a nemzeti vagyon birtoklásának, használatának, hasznok szedése jogának bármely - a tulajdonjog átruházását nem eredményező - jogcímen történő átengedése, ide nem értve a vagyonkezelésbe adást, valamint a haszonélvezeti jog alapítását.”*

A hasznosításra a következő lehetőségek állnak rendelkezésre:

1. Az Önkormányzat saját maga hasznosítja a műfüves futballpályát, melyhez a Képviselő-testület elfogadja a használati szabályzatot. Ebben meghatározásra kerül a bérleti díj és a fent

hivatkozott szerződéses rendelkezés figyelembevételével az ingyenes használat ideje, valamint az Önkormányzat biztosítja a feladat ellátásához szükséges munkavállalókat. Ezzel a megoldással a hasznosítás teljes egészében az Önkormányzat hatáskörében marad.

2. Az Önkormányzat közfeladat átadási szerződés keretében átadja a hasznosítás jogát valamely szervezetnek (pl. sportegyesületnek) – a továbbiakban: szervezet -, amely ezzel jogosulttá válik a műfüves futballpálya hasznosítására. A hasznosítás ez esetben a szervezet jogosultsága lesz, ugyanakkor a működtetés szabályozása, a szükséges feltételek biztosítása és az együttműködési megállapodásban foglalt önkormányzati kötelezettségek is az átvevő szervezetet terhelik. Amennyiben az Önkormányzat erre a feladatellátásra a mindenkori központi költségvetésből támogatásban részesül, akkor azt köteles arányosítva átadni a működtető szervezetnek. A működtető szervezetnek a Képviselő-testület felé évente beszámolási kötelezettsége van.

Nagykovácsi Nagyközség Önkormányzata és a Nagykovácsiban működő sportegyesületek közötti egyeztetések során felmerült annak a lehetősége, hogy a sportegyesületek az önkormányzat jogszabályban meghatározott kötelező feladatai egy részének átvállalása és az ahhoz kapcsolódó költségvetési támogatás nyújtása mellett feladatellátási szerződés alapján a műfüves pályát működtetik. A sportegyesületek azonban az ehhez szükséges kérelem benyújtására nyitva álló határidőben nem nyilatkoztak, így a sportpálya hasznosítása és üzemeltetése jelenleg önkormányzati hatáskörben maradna úgy, hogy a tényleges feladatellátást a Képviselő-testület Nagykovácsi Településüzemeltetési Intézményének (a továbbiakban: Intézmény) adja át. *(A Településüzemeltetési Intézmény SZMSZ-e már tartalmazza az ehhez szükséges feladatmeghatározást).*

A tárgyi ingatlanon elhelyezkedő futballpályán ellátandó közfeladat a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 15. pontjában meghatározott sport, ifjúsági ügyek.

A műfüves pálya karbantartási, működési feltételeinek összes költségét az Önkormányzat köteles biztosítani, amelyet a 2018. évi költségvetésében kell részletesen meghatározni.

A tényleges üzemeltetés megkezdése előtt a Képviselő-testület dönt a futballpálya használati díjáról és a házirendjéről.

*Felkérem a az Oktatási, Kulturális, Sport, Turisztikai és Környezetvédelmi Bizottságot, hogy tegyen javaslatot a pálya nyitvatartási idejére.*

A használati díjat – figyelemmel a hasonló jellegű műfüves futballpályákon már alkalmazott díjtételekre - az alábbiak szerint **javaslom** megállapítani:

*Nagykovácsi Nagyközség Önkormányzata és Intézményei, valamint az MLSZ programjai ingyenesek.*

|  |  |  |
| --- | --- | --- |
| **20x40 méteres műfüves futballpálya** | **Teljes ár****(óra/Ft)** | **Kedvezményes ár (óra/Ft)** |
|  |  | **Gyermek** | **Nagykovácsi székhelyű civil szervezetek** |
| **Pályavilágítás nélkül** | 5000 | 800 | 1500 |
| **Pályavilágítással** | 6000 | 1000 | 2500 |

A pályát ingyenes használhatják:

a) a Nagykovácsi Általános Iskola tanulói az oktatási napok tanórái keretében,

 valamint

b) a Nagykovácsi Kispatak Óvoda gyermekei foglalkozás keretében

A pályát alkalomszerűen igénybevevők kötelesek a használati díjat előre készpénzben kiegyenlíteni a pályagondoknál.

A pályát rendszeresen sportcélra igénybevevők a használati díjat külön megállapodásban meghatározott módon fizetik meg.

**Melléklet:** - Műfüves pálya házirend tervezet (1. melléklet)

 - Más műfüves pályákon alkalmazott díjszabások (2. melléklet)

Kérem a tisztelt Képviselő-testületet, hogy jelen előterjesztés megvitatását követően a határozati javaslatot fogadja el.

 Kiszelné Mohos Katalin

 polgármester

**Határozati javaslat**

Tárgy: Döntés a műfüves sportpálya működtetéséről és használatáról

Nagykovácsi Nagyközség Önkormányzat Képviselő-testülete

1. a Nagykovácsi Nagyközség Önkormányzata kizárólagos tulajdonában álló 4561/7 hrsz. alatti ingatlan 1200 m2 nagyságú területrészén megépített, természetben a Nagykovácsi Nagyszénás u. alatt található 22x42 bruttó területnagyságú műfüves futballpálya üzemeltetési feladatainak ellátásával 2018. február 1. napjától a Nagykovácsi Nagyközség Önkormányzat Településüzemeltetési Intézményét (Nagykovácsi, Pók utca 58.) bízza meg.

2. az 1. pontban meghatározott műfüves futballpálya fenntartási, működési költségét a mindenkori költségvetésében biztosítja.

3. az 1. pontban meghatározott műfüves futballpálya használati díját az alábbiak szerint határozza meg:

|  |  |  |
| --- | --- | --- |
| **20x40 méteres műfüves futballpálya** | **Teljes ár****(óra/Ft)** | **Kedvezményes ár (óra/Ft)** |
|  |  | **Gyermek** | **Nagykovácsi székhelyű civil szervezetek** |
| **Pályavilágítás nélkül** | 5000 | 800 | 1500 |
| **Pályavilágítással** | 6000 | 1000 | 2500 |

A pályát ingyenes használhatják:

a) a Nagykovácsi Általános Iskola tanulói az oktatási napok tanórái keretében,

 valamint

b) a Nagykovácsi Kispatak Óvoda gyermekei foglalkozás keretében

A pályát alkalomszerűen igénybevevők kötelesek a használati díjat előre készpénzben kiegyenlíteni a pályagondoknál.

A pályát rendszeresen sportcélra igénybevevők a használati díjat külön megállapodásban meghatározott módon fizetik meg.

4. az 1.pontban meghatározott műfüves futballpálya házirendjét az előterjesztés 1. melléklete szerinti tartalommal jóváhagyja.

**Felelős**: Polgármester

**Határidő**: értelemszerűen

*1.melléklet a …../2018.(…….) Kt. határozathoz*

**A MŰFÜVES FUTBALLPÁLYA HÁZIRENDJE**

Jelen házirend mindenkire vonatkozik, aki valamilyen formában a Nagykovácsi, Nagyszénás u. alatti 20x40 méter nagyságú műfüves futballpályát igénybe veszi. A pályára lépéssel a használati rend az igénybe vevő részéről elfogadása kerül.

1. A pálya berendezési és felszerelési eszközeit csak rendeltetésüknek megfelelően szabad használni.

2. A pálya nyitva tartását Nagykovácsi Nagyközség Önkormányzat Képviselő-testülete az alábbiak szerint határozza meg:

Hétfő-Péntek:

Szombat:

Vasárnap:

Ünnepnapokon:

3. A pályagondnok ellenőrzi a használati rend betartását. Aki nem tartja be a műfüves pálya használati rendjét, az a pálya területéről kitiltható. A sportpálya gondnokának utasításait a pálya használatakor be kell tartani. A pályát csak előre egyeztetett módon, díjazás ellenében lehet igénybe venni, kivéve, ha az igénybe vevő ingyenesen jogosult a futballpálya használatára. A pályán történő sportoláshoz a pályagondokkal történő előzetes egyeztetés szükséges.

4. A pályán hagyott tárgyakért az Önkormányzat, mint üzemeltető felelősséget nem vállal.

5. A pályán vagy annak környezetében bekövetkező balesetekért a pálya üzemeltetője felelősséget nem vállal.

6. A létesítményt mindenki csak saját felelősségére használhatja, pálya igénybevétele 12 év alatt csak felnőtt kíséretével lehetséges.

7. Minden okozott kárt a pályagondnoknak jelenteni kell. A nem rendeltetésszerű használatból okozott kárt minden esetben meg kell téríteni!

8. A pályára csak műfüves pályacipőben, terem vagy tornacipőben lehet rámenni. Tilos a stoplis cipő használata.

9. Tilos a pálya területén és a palánkon kívül 20 méteres körzetben dohányozni, gyufát, cigarettát eldobni.

10. Tilos a pálya területén ételt, italt fogyasztani, rágógumizni, vagy a pályát egyéb módon beszennyezni.

11. Tilos a pálya területére üveget bevinni.

12. Tilos a pályára bármilyen hegyes, éles vagy súlyos tárgyat bevinni.

13. Tilos a pálya területére állatot bevinni.

14. A pálya területére bemenni csak a kapukon keresztül, az ott kialakított ajtón szabad.

15. A pálya használója a pálya területére lépés előtt köteles cipőjét megtisztítani a rátapadt szennyeződéstől.

16. A pálya éjszakára zárva tart a lakókörnyezet nyugalma és esetleges rongálás elkerülése érdekében. Az esetleges rongálás, behatolás szabálysértési, illetve büntető eljárás megindítását, továbbá anyagi kártérítést vonhat maga után.

Nagykovácsi, 2018. január …

*2. melléklet*

**Műfüves futballpályákon alkalmazott díjszabások**

|  |  |  |  |
| --- | --- | --- | --- |
| **Cím** | **Bérleti díj (Ft/óra)** | **Méret** | **Talaj** |
| 1116 Budapest, Fehérvári út 120. | **11000** | 40x20 | Műfű |
| 2310 Szigetszentmiklós, Sport út 8. | **10000** | - | - |
| 1095 Budapest, Könyves Kálmán krt. 26-28. | **7000** | - | - |
| 1162 Budapest, Csömöri út 158. | **10000** | - | - |
| 1126 Budapest, Csörsz út 14-16. | **8000** | - | - |
| 8900 Zalaegerszeg, Landorhegyi út 21. | **1500** | - | - |
| XI. Budapest Kőberek-Tóváros | **8000** | - | - |
| 1089 Budapest Orczy út 1. | **6500** | - | - |
| 9024 Győr, Bán Aladár utca11/A. | **10000**  | - | - |
| 1118 Csíki hegyek 13.15. | **5000** | - | - |
| 1131 Budapest, Tomori út 2. | **9600** | - | - |
| 1182 Budapest, Kandó tér  | **5000** | - | - |
| 2100 Gödöllő Táncsics Mihály utca | **6000** | - | - |
| 1173 Budapest, Bakancsos utca 5. | **5000** | - | - |
| 1101 Budapest, Köbányai út 38. | **9000** | - | - |
| 5310 Kisújszállás Pillangó út 2. | **3000** | - | - |
| 1091 Budapest Soroksári 79-91. | **6000** | - | - |
| 2011 Budakalász Omszk Park 3. | **8000** | - | - |
| Zsámbék | **6500** | - | - |
| Budaörs | **4000** | - | - |
| Gyermely | **5000** | - | - |